pythainlp/thai-financial-dataset huggingface dataset:
6. โครงการดำเนินงานในอนาคต

6.1 โครงการขยายสาขาและปรับปรุงร้าน 7-Eleven

ตามแผนการดำเนินงานประจำปี 2549 บริษัทคาดว่าจะเปิดร้าน 7-Eleven เพิ่มขึ้นอีก 400-450
สาขา เพื่อให้ครอบคลุมพื้นที่แหล่งชุมชนทั้งในกรุงเทพฯ และต่างจังหวัด
ซึ่งจะเป็นทั้งร้านในทำเลปกติและร้านในสถานีบริการน้ำมัน
ทั้งนี้ขึ้นอยู่กับการคัดเลือกทำเลและภาวะการแข่งขัน
ซึ่งในปัจจุบันการเปิดร้านใหม่ใช้เงินลงทุนเฉลี่ยประมาณ 3.0 ล้านบาทต่อสาขา
โดยบริษัทมีนโยบายที่จะลงทุนเฉพาะอุปกรณ์และเช่าอาคารจากบุคคลภายนอก
ด้วยการทำสัญญาเช่าอายุเฉลี่ยประมาณ 3 ปี
และสามารถต่ออายุสัญญาได้ตามเงื่อนไขที่ได้ตกลงกันไว้
บริษัทคาดว่าจะได้รับอัตรากำไรขั้นต้นประมาณร้อยละ 25 ของยอดขายระดับร้านค้า
(ขึ้นอยู่กับประเภทสินค้าและภาวะการแข่งขัน) โดยคาดว่าจะมีระยะเวลาคืนทุนเฉลี่ยประมาณ 3-4
ปี โดยการขยายสาขานี้จะใช้เงินลงทุนทั้งสิ้นประมาณ 1,200-1,400 ล้านบาท
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงร้านในปี 2549
บริษัทคาดว่าจะลงทุนปรับปรุงร้านสาขาเดิมที่ได้เปิดดำเนินการมาครบรอบ 6 ปี จำนวน 400 สาขา
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้บริษัทสามารถรักษายอดขายและฐานลูกค้าของบริษัทไว้ได้
โดยบริษัทต้องใช้เงินลงทุนเฉลี่ยประมาณ 1ล้านบาทต่อสาขา ซึ่งในปี 2549
คาดว่าจะเงินลงทุนในส่วนนี้เท่ากับประมาณ 400 ล้านบาท

6.2 โครงการขยายสาขาและปรับปรุงห้างโลตัส

ตามแผนการดำเนินงานปี 2549 ของ Shanghai Lotus Supermarket Chain Store Co.,
Ltd. (“SLS”) SLS คาดว่าจะเปิดห้างโลตัสในประเทศสาธารณรัฐประชาชนจีนเพิ่มขึ้นอีกประมาณ
10-15 สาขา ในบริเวณเมืองเซี่ยงไฮ้และพื้นที่แถบลุ่มแม่น้ำแยงซีเกียง
ซึ่งในปัจจุบันการเปิดห้างโลตัส 1 สาขา ใช้เงินลงทุนเฉลี่ยประมาณ 40-60 ล้านเรนมินบีต่อสาขา
โดย SLS มีนโยบายที่จะใช้วิธีการเช่าอาคารแทนการสร้างเอง
หรือใช้วิธีการชักชวนบริษัทอสังหาริมทรัพย์ในท้องถิ่นเข้ามาร่วมลงทุนเพื่อเป็นการลดภาระเงินลงทุนที่ต้องใช้ในการเปิดสาขา
ทั้งนี้บริษัทคาดว่าจะได้รับอัตรากำไรขั้นต้นประมาณร้อยละ 12-13 ของยอดขายระดับร้านค้า
(ขึ้นอยู่กับประเภทสินค้าและการแข่งขัน) โดยคาดว่าจะมีระยะเวลาคืนทุนเฉลี่ยประมาณ 5-8 ปี
และการขยายสาขานี้จะใช้เงินลงทุนประมาณ 500 ล้านเรนมินบี ถึง 750 ล้านเรนมินบี
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงห้างโลตัสในปี 2549
บริษัทคาดว่าจะลงทุนปรับปรุงร้านสาขาเดิมที่มีอยู่ตามความเหมาะสมและสภาพการแข่งขัน
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้ SLS
สามารถรักษายอดขายและฐานลูกค้าของบริษัท โดยในปี 2549 คาดว่า SLS
จะต้องใช้เงินลงทุนในส่วนนี้ประมาณ 40 ล้านเรนมินบี
ส่วนที่ 1

ข้อมูลสรุป (Executive Summary)

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
เป็นบริษัทหลักในกลุ่มธุรกิจการตลาดและการจัดจำหน่ายของ เครือเจริญโภคภัณฑ์ ประกอบธุรกิจหลัก
คือ ธุรกิจค้าปลีกประเภทร้านค้าสะดวกซื้อภายใต้เครื่องหมายการค้า ชื่อ “7-Eleven”
ในประเทศไทย และประกอบธุรกิจร้านค้าปลีกขนาดใหญ่ (“ซุปเปอร์เซ็นเตอร์”)
ภายใต้เครื่องหมายการค้า ชื่อ “โลตัส” ในประเทศจีน รวมถึงธุรกิจต่างๆ ที่เกี่ยวข้อง
(โปรดพิจารณารายละเอียดในเรื่องการประกอบธุรกิจของแต่ละสายผลิตภัณฑ์)
คณะเจ้าหน้าที่บริหารของบริษัทประกอบด้วย นายก่อศักดิ์ ไชยรัศมีศักดิ์ นายพิทยา เจียรวิสิฐกุล
และนายปิยะวัฒน์ ฐิตะสัทธาวรกุล ณ วันที่ 31 ธันวาคม 2548 บริษัทมีทุนจดทะเบียน 4,500
ล้านบาท แบ่งออกเป็นหุ้นสามัญจำนวน 450 ล้านหุ้น มูลค่าที่ตราไว้หุ้นละ 1 บาท
ซึ่งเป็นทุนจดทะเบียนที่เรียกชำระแล้ว 4,423,538,610 บาท
โดยมีกลุ่มบริษัทในเครือเจริญโภคภัณฑ์เป็นผู้ถือหุ้นใหญ่ถือหุ้นอยู่รวมทั้งสิ้นร้อยละ 45.09
ของทุนจดทะเบียนที่เรียกชำระแล้ว

ณ สิ้นปี 2548 บริษัทมีร้าน 7-Eleven ทั่วประเทศรวม 3,311 สาขา (ถือเป็นประเทศที่มีร้าน
7-Eleven มากเป็นอันดับที่ 4 ของโลกรองจากประเทศญี่ปุ่น สหรัฐอเมริกา
และสาธารณรัฐไต้หวัน) โดยเป็นร้านในกรุงเทพฯ 1,276 สาขา (ร้อยละ 39)
และเป็นร้านในต่างจังหวัด 2,035 สาขา (ร้อยละ 61) เมื่อแบ่งตามประเภทของร้านพบว่า
มีร้านสาขาบริษัท 1,931 สาขา (ร้อยละ 58) ส่วนที่เหลือเป็นร้านแฟรนไชส์ 1,191 สาขา
(ร้อยละ 36) และร้านที่ได้รับสิทธิช่วงในอาณาเขต 189 สาขา (ร้อยละ 6)
มีจำนวนลูกค้าเฉลี่ยวันละ 3.4 ล้านคน บริษัทมีแผนที่จะเปิดร้าน 7-Eleven ในปี 2549-2550
ประมาณปีละ 400-450 สาขา โดยแบ่งเป็นร้านในทำเลปกติประมาณ 3 ใน 4
และร้านในสถานีบริการน้ำมันของบริษัท ปตท. จำกัด (มหาชน) ประมาณ 1 ใน 4
เพื่อให้ครอบคลุมพื้นที่ของกลุ่มลูกค้าเป้าหมายทั้งในกรุงเทพฯ และต่างจังหวัด

สำหรับธุรกิจซุปเปอร์เซ็นเตอร์ในประเทศจีน (“ห้างโลตัส”) บริษัทลงทุนถือหุ้นทางอ้อมร้อยละ
29.7 ในบริษัท Shanghai Lotus Supermarket Chain Store Co., Ltd. (“SLS”) ณ
สิ้นปี 2548 SLS ได้ดำเนินกิจการ ห้างโลตัสรวม 40 สาขา* ในมหานครเซี่ยงไฮ้และเมืองต่างๆ
ในพื้นที่ลุ่มแม่น้ำแยงซีเกียง โดยเฉลี่ยแล้วมีลูกค้าเข้ามาซื้อสินค้าในห้างโลตัสวันละประมาณ 8,700
คนต่อสาขา SLS มีแผนที่จะเปิดห้างโลตัสในปี 2549 เพิ่มขึ้นอย่างน้อย 10-15 สาขา

ผลการดำเนินงานของบริษัทตามงบการเงินรวมในรอบปี 2548 บริษัทและบริษัทย่อยมีรายได้รวม
98,948ล้านบาท ยอดขายสุทธิและรายได้ค่าบริการ 94,356 ล้านบาท มีกำไรสุทธิ 1,508
ล้านบาทหรือเท่ากับ 0.34 บาทต่อหุ้น โดยสัดส่วนของยอดขายสุทธิและรายได้ค่าบริการร้อยละ 53
มาจากธุรกิจร้านค้าสะดวกซื้อ ร้อยละ 31 มาจากธุรกิจซุปเปอร์เซ็นเตอร์ และร้อยละ 16
มาจากธุรกิจอื่น ในขณะที่สัดส่วนของกำไรจากการดำเนินงานร้อยละ 151
มาจากธุรกิจร้านค้าสะดวกซื้อ และร้อยละ 40 มาจากธุรกิจอื่นๆ
สำหรับธุรกิจซุปเปอร์เซ็นเตอร์มีขาดทุนจากการดำเนินงานคิดเป็นร้อยละ 91 ณ สิ้นปี 2548
บริษัทและบริษัทย่อยมีสินทรัพย์รวม 40,230 ล้านบาท หนี้สินรวม 29,708 ล้านบาท
และส่วนของผู้ถือหุ้นรวม 10,522 ล้านบาท

* 2 สาขาในเมือง อู๋ฮั่น SLS เริ่มรับจ้างบริหารตั้งแต่เดือน กรกฎาคม 2547
8. โครงสร้างเงินทุน

8.1 หลักทรัพย์ของบริษัท

ณ วันที่ 31 ธันวาคม 2548 บริษัทมีทุนจดทะเบียน 4,500,000,000 บาท เป็นทุนเรียกชำระแล้ว
4,423,538,610 บาท แบ่งเป็นหุ้นสามัญ 4,423,538,610 หุ้น มูลค่าที่ตราไว้หุ้นละ 1 บาท
และมีหุ้นสามัญที่เหลืออีก 76,461,390 หุ้น มูลค่าที่ตราไว้หุ้นละ 1 บาท
เป็นหุ้นสำรองไว้รองรับการใช้สิทธิของใบสำคัญแสดงสิทธิที่จะซื้อหุ้นสามัญซึ่งบริษัทได้จัดสรรให้แก่กรรมการและพนักงานของบริษัทและบริษัทย่อย

8.2 ผู้ถือหุ้น

  --------------------------------------------- --------------- ------------
  ผู้ถือหุ้นใหญ่                                      ณ วันที่ 9 มิถุนายน  
                                                2548            

                                                จำนวนหุ้น         ร้อยละ

  1. บริษัท เครือเจริญโภคภัณฑ์ จำกัด*                  1,059,715,000   24.02

  2. บริษัท ซี.พี.เมอร์แชนไดซิ่ง จำกัด*                 789,826,000     17.90

  3. American International Assurance Company,  300,000,000     6.80
  Limited-Di-Life**                                             

  4. State Street Bank and Trust Company        231,361,690     5.24

  5. Nortrust Nominees Ltd.                     203,853,100     4.62

  6. บริษัท กรุงเทพโปรดิ๊วส จำกัด (มหาชน)*            140,000,000     3.17

  7. Albouys Nominees Ltd                       135,181,000     3.06

  8. American International Assurance Company,  100,000,000     2.27
  Limited**                                                     

  9. บริษัท ยู เอ็น เอส อโกรเคมีคัล จำกัด              90,000,000      2.04

  10. บริษัท ไทยเอ็นวีดีอาร์ จำกัด                     73,977,890      1.68

  11. อื่นๆ                                       1,287,526,280   29.20

  รวม                                           4,411,440,960   100.00
  --------------------------------------------- --------------- ------------

* เป็นบริษัทในเครือเจริญโภคภัณฑ์ ซึ่งถือหุ้นรวมกันร้อยละ 45.09 ของทุนจดทะเบียนที่เรียกชำระแล้ว

** เป็นผู้ถือหุ้นกลุ่มเดียวกัน ซึ่งถือหุ้นรวมกันร้อยละ 9.07 ของทุนจดทะเบียนที่เรียกชำระแล้ว

8.3 นโยบายการจ่ายเงินปันผล

คณะกรรมการบริษัทมีนโยบายที่จะเสนอให้ที่ประชุมผู้ถือหุ้นพิจารณาจ่ายเงินปันผลแก่ผู้ถือหุ้นเป็นจำนวนประมาณร้อยละ
50 ของกำไรสุทธิจากการดำเนินงานหลังหักภาษีเงินได้และสำรองตามกฎหมายในแต่ละปี
ทั้งนี้นโยบายการจ่ายเงินปันผลดังกล่าวอาจมีการเปลี่ยนแปลงได้
หากคณะกรรมการบริษัทพิจารณาฐานะการเงิน ภาวะเศรษฐกิจ และผลการดำเนินงานของบริษัท
รวมทั้งโครงการในอนาคตแล้วเห็นว่าควรเสนอที่ประชุมผู้ถือหุ้นเป็นประการอื่น

ในส่วนของบริษัทย่อย
คณะกรรมการบริษัทของบริษัทย่อยมีนโยบายการจ่ายเงินปันผลตามผลประกอบการของแต่ละบริษัท
โดยมิได้กำหนดอัตราการจ่ายเงินปันผลที่แน่นอนแต่ขึ้นอยู่กับแผนการลงทุนในอนาคตของบริษัทย่อย
ส่วนที่ 2

บริษัทที่ออกหลักทรัพย์

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
ประกอบธุรกิจหลักประเภทร้านค้าสะดวกซื้อ

มีที่ตั้งสำนักงานใหญ่อยู่เลขที่ 283 อาคารสีบุญเรือง 1 ถนนสีลม แขวงสีลม เขตบางรัก
กรุงเทพฯ10500 โทรศัพท์ 0-2677-9000 โทรสาร 0-2238-1767 เลขทะเบียนบริษัท
0107542000011 เว็บไซต์ คือ www.7eleven.co.th
5. ทรัพย์สินที่ใช้ในการประกอบธุรกิจ

5.1 สินทรัพย์ถาวรของบริษัทและบริษัทย่อย 

ณ วันที่ 31 ธันวาคม 2549 สินทรัพย์ถาวรของบริษัทและบริษัทย่อย สามารถสรุปได้ดังนี้

  ------------------------------------------ ----------------------------
  สินทรัพย์ถาวร                                 มูลค่าตามบัญชีสุทธิ (ล้านบาท)

  ที่ดิน อาคารและส่วนปรับปรุง                      3,261

  ส่วนปรับปรุงสิทธิการเช่า                         5,716

  เครื่องจักรและอุปกรณ์                           4,220

  เครื่องตกแต่ง เครื่องติดตั้ง และอุปกรณ์สำนักงาน       3,237

  ระบบไฟฟ้าและน้ำประปา                         599

  ยานพาหนะ                                   198

  สินทรัพย์ระหว่างก่อสร้าง                         852

  รวม สินทรัพย์ถาวร                             18,083

  ค่าเผื่อผลขาดทุนจากการด้อยค่า                    (216)

  รวมสินทรัพย์ถาวรสุทธิ                           17,867
  ------------------------------------------ ----------------------------

สินทรัพย์ถาวรที่ได้กล่าวมาของบริษัทและบริษัทย่อยไม่ตกอยู่ภายใต้ภาระผูกพันใดๆ
และไม่มีการนำสินทรัพย์เหล่านี้ไปเป็นหลักประกันเงินกู้ของบริษัทและ/หรือบริษัทย่อย

5.2 สินทรัพย์ไม่มีตัวตน

ณ วันที่ 31 ธันวาคม 2549 บริษัทและบริษัทย่อยมียอดสินทรัพย์ไม่มีตัวตนสุทธิ 1,180 ล้านบาท ซึ่ง
ประกอบด้วย ค่าความนิยม เทคโนโลยี เครื่องหมายการค้า สิทธิการเช่าและสิทธิการใช้ที่ดิน

ในส่วนของเครื่องหมายการค้า บริษัทได้รับสิทธิการใช้เครื่องหมายการค้า “7-Eleven” จาก
7-Eleven, Inc. เพื่อประกอบธุรกิจร้านค้าสะดวกซื้อในประเทศไทย ส่วน SLS
มีสิทธิในการใช้เครื่องหมายการค้า “Lotus” ในเขตพื้นที่ 2 เมือง 7 มณฑล คือ เมืองเซี่ยงไฮ้
(Shanghai) เมืองฉงชิ่ง (Chonqing) มณฑลอันฮุย (Anhui) มณฑลหูเป่ย (Hubei)
มณฑลหูนาน (Hunan) มณฑลเสฉวน (Sichuan) มณฑลเจียงซี (Jiangxi) มณฑลเจียงซู
(Jiangsu) และมณฑลเจ๋อเจียง (Zhejiang) นอกจากนี้แล้ว
บริษัทและบริษัทย่อยยังเป็นเจ้าของเครื่องหมายการค้าของสินค้าที่จำหน่ายอยู่ในร้าน 7-Eleven
อีกจำนวนหนึ่ง
อย่างไรก็ตามเนื่องจากเครื่องหมายการค้าของสินค้าและบริการที่กล่าวมาข้างต้นไม่ได้เป็นส่วนประกอบหลักของรายได้ของบริษัท
ดังนั้นผลกระทบจากสินทรัพย์ไม่มีตัวตนดังกล่าวจึงไม่มีนัยสำคัญต่อผลประกอบการของบริษัท

5.3 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจค้าปลีกและธุรกิจที่เกี่ยวเนื่องกับธุรกิจค้าปลีกทั้งในประเทศไทยและในภูมิภาคเอเชีย
โดยในปัจจุบันบริษัทมีการลงทุนหลักใน 2 ประเทศ คือ
ธุรกิจที่เกี่ยวข้องกับร้านค้าสะดวกซื้อในประเทศไทย
และธุรกิจที่เกี่ยวข้องกับร้านซุปเปอร์เซ็นเตอร์ในประเทศจีน

บริษัทมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อยและบริษัทร่วม
เพื่อควบคุมการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและ
ประสิทธิผล ณ วันที่ 31 ธันวาคม 2549 บริษัทมีเงินลงทุนในบริษัทย่อยและบริษัทร่วม มูลค่ารวม
2,764 ล้านบาท โดยมีสัดส่วนของเงินลงทุนในบริษัทย่อยและบริษัทร่วมทั้งหมดคิดเป็นร้อยละ 11
ของสินทรัพย์ตาม งบการเงินเฉพาะบริษัท
7. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมายใด ๆ
ที่อาจส่งผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงเกินกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2549
รวมทั้งไม่มีคดีที่มีผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญและไม่มีคดีที่มิได้เกิดจากการประกอบธุรกิจโดยปกติของบริษัทและบริษัทย่อย
6. โครงการดำเนินงานในอนาคต

โครงการขยายสาขาและปรับปรุงร้าน 7-Eleven

ตามแผนการดำเนินงานประจำปี 2550 บริษัทคาดว่าจะเปิดร้าน 7-Eleven เพิ่มขึ้นอีก 400-450
สาขา เพื่อให้ครอบคลุมพื้นที่แหล่งชุมชนทั้งในกรุงเทพฯ และต่างจังหวัด
ซึ่งจะเป็นทั้งร้านในทำเลปกติและร้านในสถานีบริการน้ำมัน
ทั้งนี้ขึ้นอยู่กับการคัดเลือกทำเลและภาวะการแข่งขัน
ซึ่งในปัจจุบันการเปิดร้านใหม่ใช้เงินลงทุนเฉลี่ยประมาณ 3.0 ล้านบาทต่อสาขา
โดยบริษัทมีนโยบายที่จะลงทุนเฉพาะอุปกรณ์และเช่าอาคารจากบุคคลภายนอก
ด้วยการทำสัญญาเช่าอายุเฉลี่ยประมาณ 3 ปี
และสามารถต่ออายุสัญญาได้ตามเงื่อนไขที่ได้ตกลงกันไว้
บริษัทคาดว่าจะได้รับอัตรากำไรขั้นต้นประมาณร้อยละ 25 ของยอดขายระดับร้านค้า
(ขึ้นอยู่กับประเภทสินค้าและภาวะการแข่งขัน) โดยคาดว่าจะมีระยะเวลาคืนทุนเฉลี่ยประมาณ 3-4
ปี โดยการขยายสาขานี้จะใช้เงินลงทุนทั้งสิ้นประมาณ 1,200-1,400 ล้านบาท
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงร้านในปี 2550
บริษัทคาดว่าจะลงทุนปรับปรุงร้านสาขาเดิมที่ได้เปิดดำเนินการมาครบรอบ 6 ปี จำนวน 400 สาขา
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้บริษัทสามารถรักษายอดขายและฐานลูกค้าของบริษัทไว้ได้
โดยบริษัทต้องใช้เงินลงทุนเฉลี่ยประมาณ 1 ล้านบาทต่อสาขา ซึ่งในปี 2550
คาดว่าจะเงินลงทุนในส่วนนี้เท่ากับประมาณ 400 ล้านบาท

6.2 โครงการขยายสาขาและปรับปรุงห้างโลตัส

ตามแผนการดำเนินงานปี 2550 ของ Shanghai Lotus Supermarket Chain Store Co.,
Ltd. (“SLS”) SLS คาดว่าจะเปิดห้างโลตัสในประเทศสาธารณรัฐประชาชนจีนเพิ่มขึ้นอีกประมาณ
2-5 สาขา ในบริเวณเมืองเซี่ยงไฮ้และพื้นที่แถบลุ่มแม่น้ำแยงซีเกียง ซึ่งในปัจจุบันการเปิดห้างโลตัส
1 สาขา ใช้เงินลงทุนเฉลี่ยประมาณ 50-60 ล้านเรนมินบีต่อสาขา โดย SLS
มีนโยบายที่จะใช้วิธีการเช่าอาคารแทนการสร้างเอง
หรือใช้วิธีการชักชวนบริษัทอสังหาริมทรัพย์ในท้องถิ่นเข้ามาร่วมลงทุนเพื่อเป็นการลดภาระเงินลงทุนที่ต้องใช้ในการเปิดสาขา
ทั้งนี้บริษัทคาดว่าจะได้รับอัตรากำไรขั้นต้นประมาณร้อยละ 12-13 ของยอดขายระดับร้านค้า
(ขึ้นอยู่กับประเภทสินค้าและการแข่งขัน) โดยคาดว่าจะมีระยะเวลาคืนทุนเฉลี่ยประมาณ 5-8 ปี
และการขยายสาขานี้จะใช้เงินลงทุนประมาณ 100-250 ล้านเรนมินบี
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงห้างโลตัสในปี 2550
บริษัทคาดว่าจะลงทุนปรับปรุงร้านสาขาเดิมที่มีอยู่ตามความเหมาะสมและสภาพการแข่งขัน
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้ SLS
สามารถรักษายอดขายและฐานลูกค้าของบริษัท โดยในปี 2550 คาดว่า SLS
จะต้องใช้เงินลงทุนในส่วนนี้ประมาณ 70 ล้านเรนมินบี
รายละเอียดเกี่ยวกับผู้บริหารและผู้มีอำนาจควบคุมในบริษัท บริษัทย่อยและบริษัทร่วม

[TABLE]

หมายเหตุ x = ประธานกรรมการ, / = กรรมการ, // =
กรรมการที่มีอำนาจลงนามผูกพันบริษัท

1 : ลาออกเมื่อวันที่ 1 เมษายน 2549 2 : แทนนางสาวยุน เชียง เข้ารับตำแหน่งเมื่อวันที่ 1
เมษายน 2549

รายชื่อบริษัทย่อยและบริษัทร่วมของบริษัท ณ สิ้นปี 2549

  -------------------- ----------------------------------------------------------------
  บริษัทย่อยในประเทศ      

  1.                   บริษัท ซี.พี. ค้าปลีกและการตลาด จำกัด

  2.                   บริษัท เคาน์เตอร์เซอร์วิส จำกัด

  3.                   บริษัท รีเทลลิงค์ (ไทยแลนด์) จำกัด

  4.                   บริษัท โกซอฟท์ (ประเทศไทย) จำกัด

  5.                   บริษัท เอ็ม เอ เอ็ม ฮาร์ท จำกัด

  6.                   บริษัท ไดนามิค แมนเนจเม้นท์ จำกัด

  7.                   บริษัท ศึกษาภิวัฒน์ จำกัด

  8.                   บริษัท ปัญญธารา จำกัด

  9.                   บริษัท ไทยสมาร์ทคาร์ด จำกัด

  บริษัทย่อยในต่างประเทศ   

  10.                  Shanghai C.P. Jing Cheng Enterprise Development Co., Ltd

  11.                  Lotus Distribution Investment Limited

  12.                  Yangtze Supermarket Investment Co., Ltd.

  13.                  Emerald Innovation Management Co., Ltd.

  14.                  Shanghai Lotus Supermarket Chain Store Co., Ltd.

  15.                  Ek Chor Trading (Shanghai) Co., Ltd.

  16.                  Ek Chor Distribution System Co., Ltd.

                       
  -------------------- ----------------------------------------------------------------
ส่วนที่ 1

ข้อมูลสรุป (Executive Summary)

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
เป็นบริษัทหลักในกลุ่มธุรกิจการตลาดและการจัดจำหน่ายของ เครือเจริญโภคภัณฑ์ ประกอบธุรกิจหลัก
คือ ธุรกิจค้าปลีกประเภทร้านค้าสะดวกซื้อภายใต้เครื่องหมายการค้า ชื่อ “7-Eleven”
ในประเทศไทย และประกอบธุรกิจร้านค้าปลีกขนาดใหญ่ (“ซุปเปอร์เซ็นเตอร์”)
ภายใต้เครื่องหมายการค้า ชื่อ “โลตัส” ในประเทศจีน รวมถึงธุรกิจต่างๆ ที่เกี่ยวข้อง
(โปรดพิจารณารายละเอียดในเรื่องการประกอบธุรกิจของแต่ละสายผลิตภัณฑ์)
คณะเจ้าหน้าที่บริหารของบริษัทประกอบด้วย นายก่อศักดิ์ ไชยรัศมีศักดิ์ นายพิทยา เจียรวิสิฐกุล
และนายปิยะวัฒน์ ฐิตะสัทธาวรกุล ณ วันที่ 31 ธันวาคม 2549 บริษัทมีทุนจดทะเบียน 4,500
ล้านบาท แบ่งออกเป็นหุ้นสามัญจำนวน 450 ล้านหุ้น มูลค่าที่ตราไว้หุ้นละ 1 บาท
ซึ่งเป็นทุนจดทะเบียนที่เรียกชำระแล้ว 4,446,962,650 บาท
โดยมีกลุ่มบริษัทในเครือเจริญโภคภัณฑ์เป็นผู้ถือหุ้นใหญ่ถือหุ้นอยู่รวมทั้งสิ้นร้อยละ 44.8
ของทุนจดทะเบียนที่เรียกชำระแล้ว

ณ สิ้นปี 2549 บริษัทมีร้าน 7-Eleven ทั่วประเทศรวม 3,784 สาขา (ถือเป็นประเทศที่มีร้าน
7-Eleven มากเป็นอันดับที่ 4 ของโลกรองจากประเทศญี่ปุ่น สหรัฐอเมริกา
และสาธารณรัฐไต้หวัน) โดยเป็นร้านในกรุงเทพฯและปริมณฑล 1,960 สาขา (คิดเป็นร้อยละ 52)
เป็นร้านในต่างจังหวัด 1,824 สาขา (คิดเป็นร้อยละ 48) เมื่อแบ่งตามประเภทของร้านพบว่า
มีร้านสาขาบริษัท 2,119 สาขา (คิดเป็นร้อยละ 56) ส่วนที่เหลือเป็นร้านแฟรนไชส์ 1,449 สาขา
(คิดเป็นร้อยละ 38) และร้านค้าที่ได้รับสิทธิช่วงอาณาเขต 216 สาขา (คิดเป็นร้อยละ 6)
ปัจจุบันมีลูกค้าเข้าร้าน 7-Eleven เฉลี่ยวันละ 4.0 ล้านคน

บริษัทมีแผนที่จะเปิดร้าน 7-Eleven ในปี 2550-2551 ประมาณปีละ 400-450 สาขา
โดยแบ่งเป็นร้านในทำเลปกติประมาณ 3 ใน 4 และร้านในสถานีบริการน้ำมันของบริษัท ปตท.
จำกัด (มหาชน) ประมาณ 1 ใน 4 เพื่อให้ครอบคลุมพื้นที่ของกลุ่มลูกค้าเป้าหมายทั้งในกรุงเทพฯ
และต่างจังหวัด

สำหรับธุรกิจซุปเปอร์เซ็นเตอร์ในประเทศจีน (“ห้างโลตัส”) บริษัทลงทุนถือหุ้นทางอ้อมร้อยละ
29.7 ในบริษัท Shanghai Lotus Supermarket Chain Store Co., Ltd. (“SLS”) ณ
สิ้นปี 2549 SLS ได้ดำเนินกิจการ ห้างโลตัสรวม 43 สาขา* ในมหานครเซี่ยงไฮ้และเมืองต่างๆ
ในพื้นที่ลุ่มแม่น้ำแยงซีเกียง โดยเฉลี่ยแล้วมีลูกค้าเข้ามาซื้อสินค้าในห้างโลตัสวันละประมาณ 7,500
คนต่อสาขา SLS มีแผนที่จะเปิดห้างโลตัสในปี 2550 ประมาณ 2-5 สาขา

ผลการดำเนินงานของบริษัทตามงบการเงินรวมในรอบปี 2549 บริษัทและบริษัทย่อยมีรายได้รวม
104,873 ล้านบาท ยอดขายสุทธิและรายได้ค่าบริการ 99,770 ล้านบาท มีกำไรสุทธิ 1,332
ล้านบาทหรือเท่ากับ 0.30 บาทต่อหุ้น โดยสัดส่วนของยอดขายสุทธิและรายได้ค่าบริการร้อยละ 64
มาจากธุรกิจร้านค้าสะดวกซื้อ ร้อยละ 30 มาจากธุรกิจซุปเปอร์เซ็นเตอร์ และร้อยละ 6
มาจากธุรกิจอื่น ณ สิ้นปี 2549 บริษัทและบริษัทย่อยมีสินทรัพย์รวม 42,970 ล้านบาท หนี้สินรวม
34,934 ล้านบาท และส่วนของผู้ถือหุ้นรวม 8,036 ล้านบาท

* 2 สาขาในเมือง อู๋ฮั่น SLS เริ่มรับจ้างบริหารตั้งแต่เดือน กรกฎาคม 2547
10. การควบคุมภายใน

บริษัทตระหนักถึงความสำคัญของระบบการควบคุมภายในที่จะทำให้ระบบการทำงานของบริษัทมีความถูกต้อง
โปร่งใส ตรวจสอบได้และสามารถป้องกันความเสียหายที่อาจจะเกิดขึ้น
รวมทั้งมีการพัฒนาระบบการควบคุมภายในให้มีประสิทธิภาพและประสิทธิผลอย่างต่อเนื่อง
โดยมีฝ่ายตรวจสอบภายในที่มีความเป็นอิสระจากฝ่ายบริหารในการทำหน้าที่สอบทานทั้งการปฏิบัติงานและระบบสารสนเทศของหน่วยงานต่างๆ
ของบริษัทและบริษัทย่อย
เพื่อให้มั่นใจว่าพนักงานทุกคนในองค์กรได้มีการปฏิบัติตามระบบการควบคุมภายในที่บริษัทกำหนดไว้และรายงานให้คณะกรรมการตรวจสอบและคณะกรรมการบริษัททราบ
เพื่อพิจารณาและดำเนินการแก้ไข โดยในรอบปี 2549 ที่ผ่านมา
ไม่พบข้อบกพร่องที่เป็นสาระสำคัญที่มีผลกระทบต่อผลการดำเนินงานของบริษัทและบริษัทย่อย

รายงานของคณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3
ท่าน โดยมอบหมายหน้าที่และความรับผิดชอบที่สำคัญได้แก่ การสอบทานงบการเงิน
สอบทานและติดตามดูแลให้มีระบบการควบคุมภายในที่เหมาะสมและมีประสิทธิภาพ
การประเมินการบริหารความเสี่ยง สอบทานรายการที่เกี่ยวโยงกัน
สอบทานการกำกับดูแลกิจการที่ดีเพื่อให้เป็นไปตามหลักการบรรษัทภิบาลและจรรยาบรรณของบริษัทฯ
รวมทั้งการพิจารณาเพื่อเสนอแต่งตั้งผู้สอบบัญชี

ในรอบปี 2549 คณะกรรมการตรวจสอบได้มีการประชุมรวม 12 ครั้ง
และได้สรุปเป็นรายงานเสนอคณะกรรมการบริษัทฯได้รับทราบทุก 3 เดือน
ซึ่งพอสรุปสาระสำคัญได้ดังนี้

1. พิจารณาสอบทานงบการเงินรายไตรมาสและงบการเงินประจำปี 2549
เพื่อให้มั่นใจได้ว่ารายงานทางการเงินของบริษัทฯ
และบริษัทย่อยได้จัดทำขึ้นอย่างถูกต้องตามมาตรฐานการบัญชีและมีการเปิดเผยข้อมูลอย่างเพียงพอครบถ้วนและเชื่อถือได้

2. พิจารณาและให้ความเห็นชอบแผนงานตรวจสอบภายในของปี 2549
พร้อมให้ข้อเสนอแนะและปรับแผนงานบางส่วนให้สอดคล้องกับนโยบายและแผนงานของบริษัทฯเพื่อให้การปฏิบัติงานได้ผลงานที่มีทั้งประสิทธิภาพและประสิทธิผล
มีการติดตามการดำเนินการแก้ไขตามรายงานการตรวจสอบที่เห็นว่าเป็นเรื่องสำคัญอย่างต่อเนื่อง
ทั้งนี้ขอบข่ายของงานตรวจสอบได้ครอบคลุมไปถึงหน่วยงานที่เป็นบริษัทย่อยทั้งในและต่างประเทศด้วย

3. ได้สอบทานและประเมินการบริหารความเสี่ยงตามนโยบายและแนวทางที่กำหนดไว้พบว่า
ฝ่ายจัดการได้ให้ความสำคัญในเรื่องนี้อย่างต่อเนื่องโดยมีรายงานการประเมินปัจจัยความเสี่ยงและแผนงานในการบริหารความเสี่ยงที่เหมาะสมเพื่อลดผลกระทบที่อาจเกิดขึ้นกับการดำเนินธุรกิจ

4.
พิจารณาสอบทานรายการที่เกี่ยวโยงกันและรายการที่อาจมีความขัดแย้งทางผลประโยชน์เพื่อให้มีการเปิดเผยข้อมูลอย่างชัดแจ้งและเพียงพอ
ตามประกาศของทางตลาดหลักทรัพย์แห่งประเทศไทย

5.
ได้สนับสนุนฝ่ายจัดการที่มุ่งมั่นจริงจังในการบริหารงานตามหลักการของการกำกับดูแลกิจการที่ดีเพื่อให้มีความโปร่งใสและมีจริยธรรม
ทั้งนี้เพื่อช่วยสร้างความเชื่อมั่นแก่ผู้ถือหุ้นและผู้ที่เกี่ยวข้องทุกฝ่าย

6. พิจารณาและให้ความเห็นต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้งให้นายเจริญ ผู้สัมฤทธิ์เลิศ หรือนางสาวสมบูรณ์ ศุภศิริภิญโญ
หรือนางสาวกัลยารัตน์ ชัยวรพงศา หรือนายไวโรจน์ จินดามณีพิทักษ์ แห่งบริษัท เคพีเอ็มจี ภูมิไชย
สอบบัญชี จำกัด เป็นผู้สอบบัญชีประจำปี 2550

คณะกรรมการตรวจสอบมีความอิสระในการปฏิบัติงานตามภารกิจที่ได้รับมอบหมายโดยได้รับความร่วมมือด้วยดีจากฝ่ายจัดการ
ได้พบและหารือกับผู้สอบบัญชีเพื่อขอทราบข้อคิดเห็นและหรือข้อสังเกตเกี่ยวกับงบการเงิน
และการควบคุมภายในด้านบัญชีและด้านสารสนเทศ ซึ่งไม่มีเรื่องที่ผิดปกติและเป็นสาระสำคัญ

วันที่ 27 กุมภาพันธ์ 2550

ในนามคณะกรรมการตรวจสอบ

(ศ.ดร.โกเมน ภัทรภิรมย์)

ประธานคณะกรรมการตรวจสอบ
เอกสารแนบ 5

- ไม่มี -
เอกสารแนบ 3

ชื่อ นายกฤษดา เอื้อปิยะชาติ 

ตำแหน่งปัจจุบัน รองกรรมการผู้จัดการ สำนักตรวจสอบ

การศึกษา 

-   ปริญญาโท สาขาบริหารธุรกิจ Southeastern University

-   ประกาศนียบัตรชั้นสูง สาขาการสอบบัญชี จุฬาลงกรณ์มหาวิทยาลัย

-   ปริญญาตรี สาขานิติศาสตร์ มหาวิทยาลัยธรรมศาสตร์

-   ปริญญาตรี สาขาบัญชี มหาวิทยาลัยหอการค้าไทย

ประสบการณ์

2531 – 2543 รองผู้จัดการสำนักตรวจสอบ บริษัท เครือเจริญโภคภัณฑ์ จำกัด

ประวัติการอบรมโดยสมาคมส่งเสริมสถาบันกรรมการบริษัทไทย

2552 Company Secretary Program

2553 Audit Committee Program

2557 Anti-Corruption: The Practical Guide

หน้าที่ความรับผิดชอบของหัวหน้างานตรวจสอบภายใน

1.  จัดโครงสร้างแบ่งงานความรับผิดชอบและบริหารงานทั่วไปภายในสำนักตรวจสอบ

2.  จัดทำคู่มือและมาตรฐานการปฏิบัติงานของผู้ตรวจสอบภายใน
    และสอบทานผู้ตรวจสอบภายในว่าได้ปฏิบัติตามมาตรฐานที่ได้วางไว้

3.  จัดทำแผนการตรวจสอบประจำปี ที่ได้ผ่านการพิจารณาและเห็นชอบจากคณะกรรมการตรวจสอบ

4.  จัดทำงบประมาณประจำปี และตัวชี้วัดความสำเร็จของงานตรวจสอบ

5.  สอบทานแนวการตรวจสอบ (Audit Program) ของแต่ละงานตรวจสอบทั้งด้านปฏิบัติงาน
    ด้านสารสนเทศ เพื่อให้มีการใช้ทรัพยากรอย่างคุ้มค่า
    และผลลัพธ์การตรวจสอบมีประสิทธิภาพและประสิทธิผล

6.  สอบทานความเหมาะสมของระบบการจัดเก็บข้อมูลและการมีอยู่จริงของทรัพย์สินของบริษัท

7.  ประเมินความเชื่อถือได้และความถูกต้องของข้อมูลด้านบัญชีการเงิน

8.  กำกับดูแลการปฏิบัติงานของหน่วยงานต่างๆ ว่าเป็นไปตามนโยบาย เป้าหมาย
    และข้อบังคับของบริษัทและกฎหมายที่เกี่ยวข้อง

9.  สอบทานรายงานผลการตรวจสอบและติดตามผลการปฏิบัติงานตามข้อเสนอแนะ

10. จัดทำรายงานผลการตรวจสอบเสนอฝ่ายบริหาร คณะกรรมการตรวจสอบ
    และคณะกรรมการบริษัท

11. คัดเลือกและพัฒนาผู้ตรวจสอบภายในทุกระดับให้มีความรู้ความสามารถและประเมินผลการปฏิบัติงานของผู้ตรวจสอบ

12. ให้คำปรึกษา แนะนำ เกี่ยวกับระบบการควบคุมภายในและความเสี่ยงกับหน่วยงานต่างๆ

13. ปฏิบัติงานพิเศษตามที่ได้รับมอบหมายจากฝ่ายบริหาร และคณะกรรมการตรวจสอบ

14. ประสานงานกับผู้บริหาร คณะกรรมการตรวจสอบ ผู้สอบบัญชี และที่ปรึกษา
ส่วนที่ 1

บริษัทที่ออกหลักทรัพย์

1. ข้อมูลทั่วไป

1.  ข้อมูลบริษัท

บริษัท ซีพี ออลล์ จำกัด (มหาชน) (“บริษัท”) ประกอบธุรกิจหลักประเภทร้านค้าสะดวกซื้อ
ภายใต้เครื่องหมายการค้า “7-Eleven” มีที่ตั้งสำนักงานใหญ่อยู่เลขที่ 283 อาคารสีบุญเรือง 1
ถนนสีลม แขวงสีลม
เขตบางรัก กรุงเทพฯ 10500 โทรศัพท์ 0-2677-9000 โทรสาร 0-2679-0050
เลขทะเบียนบริษัท 0107542000011 เว็บไซต์ คือ www.7eleven.co.th หรือ
www.cpall.co.th ณ วันที่ 31 ธันวาคม 2553 บริษัทมีทุนจดทะเบียนที่เรียกชำระแล้ว
4,493,148,024 บาท แบ่งเป็นหุ้นสามัญ 4,493,148,024 หุ้น มูลค่าที่ตราไว้ 1 บาท

1.2 ข้อมูลที่บริษัทถือหุ้นตั้งแต่ร้อยละ 10 ขึ้นไป

รายละเอียดแสดงไว้ในโครงสร้างการถือหุ้นของบริษัทภายใต้ข้อ 3 ลักษณะการประกอบธุรกิจ หน้าที่
6

1.3 ข้อมูลของบุคคลอ้างอิงอื่นๆ

1.3.1 นายทะเบียนหุ้นสามัญ

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก เขตคลองเตย กรุงเทพฯ 10110

หมายเลขโทรศัพท์ 0-2229-2800

หมายเลขโทรสาร 0-2654-5427

2.  ผู้สอบบัญชีประจำปี 2553

1.  นายเจริญ ผู้สัมฤทธิ์เลิศ (ผู้สอบบัญชีอนุญาตเลขที่ 4068)

2.  นายไวโรจน์ จินดามณีพิทักษ์ (ผู้สอบบัญชีอนุญาตเลขที่ 3565)

3.  นางสาวบงกช อ่ำเสงี่ยม (ผู้สอบบัญชีอนุญาตเลขที่ 3684)

  บริษัทเคพีเอ็มจี ภูมิไชย สอบบัญชี จำกัด

  อาคารเอ็มไพร์ทาวเวอร์ ชั้น 50-51

  195 ถนนสาทรใต้ แขวงยานนาวา เขตสาทร กรุงเทพฯ 10120

หมายเลขโทรศัพท์ 0-2677-2000

หมายเลขโทรสาร 0-2677-2222